Tesla กับ บิตคอยน์ มีประเด็นเกี่ยวข้องกันอย่างไร
วันที่ 21 ก.ค. 2022 : Elon Musk ซีอีโอบริษัท Tesla ตกเป็นข่าวใหญ่อีกครั้ง เมื่องบการเงินไตรมาส 2 ปี 2022 เผยว่า Tesla มีเงินสดก้อนใหม่โผล่ขึ้นมาจำนวน 936 ล้านดอลล่าร์ อันเกิดจากการเทขาย บิตคอยน์ จำนวน 75% ของพอร์ต และยังเป็นการขายขาดทุน ทั้งที่ก่อนหน้านี้เขาเคยบอกว่า ‘จะถือยาว’    เท้าความกลับไปเดือน กุมภาพันธ์ ปี 2021 Elon Musk ใช้บริษัท Tesla ซื้อ บิตคอยน์ มูลค่ารวม 1,500 ล้านดอลล่าร์ ตามมาด้วยการทวีตเชียร์ บิตคอยน์ และ โดจคอยน์ เป็นอันมาก แถมประกาศว่าจะเปิดให้ซื้อรถ Tesla ด้วยเหรียญคริปโต ฯลฯ แต่หลังจาก บิตคอยร์ ขึ้นไปทำราคา All-time-high ในเดือน เมษายน 2021 Tesla ได้ทำการขาย บิตคอยน์ จำนวน 10% ของพอร์ต และทำกำไรไปจำนวน 101 ล้านดอลล่าร์ โดย Elon Musk อ้างว่า ‘แค่ทดสอบระบบ’ ก่อนจะตามมาด้วยการกลับคำ; ว่า Tesla จะยังไม่มีนโยบายเปิดรับชำระเงินด้วยบิตคอยน์ในเร็ว ๆ นี้ แต่ก็ยังหยอดให้แฟนคลับใจชื้นเล็กน้อยว่า เขาเป็น Diamond hands คือ จะถือยาวบิตคอยน์ แต่ในที่สุดเขาก็กลับคำอีกครั้ง ไตรมาส 2 ปี 2022 Tesla ได้ขาย บิตคอยน์ จำนวน 75% ของพอร์ต แม้จะไม่ได้เผยว่าขาย ณ ราคาเท่าไร แต่นักวิเคราะห์จาก Barclays สันนิษฐานว่า Tesla น่าจะขายขาดทุนไปถึงประมาณ 460 ล้านดอลล่าร์ ทางด้าน Elon Musk ให้เหตุผลว่า เขามีความจำเป็นต้องขาย บิตคอยน์ เพราะไม่รู้ว่าสถานการณ์ โควิด-19 ในประเทศจีนจะยืดเยื้อนานแค่ไหน เหตุการณ์ดังกล่าวส่งผลกระทบต่อรายได้และกระแสเงินสดของบริษัท ดังนั้น วันนี้จึงจำเป็นต้องขาย บิตคอยน์ และกลับมาถือ เงินสด เพื่อรักษาสภาพคล่องของบริษัท ส่วนในอนาคตค่อยว่ากันใหม่
1.เทคโนโลยีทางการเงิน & การเงินดิจิทัล,5.ความรู้ทางการเงิน,6.ข้อมูลการเงินรายบริษัท